text: Sønderjyske besejrede Esbjerg på udebane
  29 december 2015 kl. 20.23
  Sønderjyske tog til Esbjerg og vandt 2-0 tirsdag aften.
  På mål af Scott Campbell og C Quirk slog Sønderjyske lokalrivalerne fra Esbjerg 2-0.
  Klubberne delte før kampen tirsdag andenpladsen i Metalligaen med hver 52 point.
  Esbjerg havde før lokalopgøret tirsdag vundet tre af de seneste fem indbyrdes opgør, men nu er den bilans udlignet.
  I morgen onsdag mødes de to klubber igen; denne gang i Vojens.
  